**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SUTIKIMO PRIIMTI DOVANOJAMĄ VIEŠOSIOS ĮSTAIGOS NEPTŪNO KREPŠINIO KLUBO DALININKŲ KAPITALO DALĮ savivaldybės nuosavybėn“ PROJEKTO**

**1. Sprendimo projekto esmė, tikslai ir uždaviniai.**

Sutikti priimti Klaipėdos miesto savivaldybės nuosavybėn viešosios įstaigos Neptūno krepšinio klubo (įstaigos kodas 141810521, buveinės adresas Taikos pr. 61A, Klaipėda) dovanojamą šios įstaigos dalininkų kapitalo 1/20 dalį.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės (Savivaldybė) administracijoje gautas viešosios įstaigos Neptūno krepšinio klubo (Įstaiga) dalininko ir Įstaigos dalininkų atstovo pasiūlymas Savivaldybei padovanoti 1/20 Įstaigos dalininkų kapitalo dalį.

Lietuvos Respublikos vietos savivaldos įstatymo 6 straipsnio 29 punktas įtvirtina savarankiškąją Savivaldybės funkciją – plėtoti kūno kultūrą ir sportą, organizuoti gyventojų poilsį. Įstaigos įstatuose, juridinių asmenų registre įregistruotų 2020 m. vasario 14 d , 9, 10 punktuose įtvirtinti Įstaigos veiklos tikslai bei veiklos sritys – viešųjų interesų tenkinimas, paslaugų teikimas visuomenės nariams sporto, kultūros ir pramogų organizavimo srityse <...> - atitinka minėtos savivaldybės funkcijos tikslus.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 6 straipsnio 5 punktas nustato galimybę Savivaldybei turtą įgyti pagal sandorius. Lietuvos Respublikos vietos savivaldos įstatymo 16 straipsnio 4 dalis įtvirtina, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

Lietuvos Respublikos viešųjų įstaigų įstatymo 13 straipsnio 3 dalis nustato, kad dalininkų įnašai gali būti pinigai, taip pat pagal Turto ir verslo vertinimo pagrindų įstatymą įvertintas materialusis ir nematerialusis turtas. To paties straipsnio 4 dalis nustato, kad jeigu dalininku tampa asmuo, įgijęs dalininko teises iš viešosios įstaigos dalininko, dalininko teises įgijusio asmens įnašų vertė atitinka dalininko teises perleidusio dalininko turėtų įnašų vertę.

Įstaigos įstatų 20 punktas nustato, kad Įstaigos dalininkų kapitalą sudaro 24 000 Eur. Padalytas į 20 dalių, Įstaigos dalininkų yra 8, 4 (keturiems) iš jų priklauso po 1 (vieną) dalininkų kapitalo dalį, 3 (trims) – po 2 (dvi) dalis, 1 (vienam) priklauso 10 (dešimt) dalių, vieną iš jų siūloma padovanoti Savivaldybei. Vadovaujantis įstatų nuostatomis, Savivaldybei dovanojama Įstaigos dalininkų kapitalo 1/20 dalis sudaro 1 200 Eur ir suteiktų 1 (vieną) balsą Įstaigos dalininkų susirinkime.

**3. Kokių rezultatų laukiama.**

Savivaldybė taps Įstaigos dalininke, įgis teisę dalyvauti Įstaigos valdyme.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Sprendimo įgyvendinimui lėšų poreikio nėra.

**6. Galimos teigiamos ar neigiamos sprendimo priėmimo pasekmės.**

Savivaldybė taps Įstaigos dalininke, įgis teisę dalyvauti Įstaigos valdyme, atsiras galimybė tiesiogiai priimti sprendimus dėl Įstaigos veiklos tikslų ir sričių įgyvendinimo.

Neigiamų pasekmių nenumatoma.

Teikiame svarstyti šį sprendimo projektą.

PRIDEDAMA:

1. Įstaigos įstatai, 10 lapų.
2. Įstaigos finansinės ataskaitos 2020-06-30 duomenimis, 3 lapai.

Turto valdymo skyriaus vedėjas Edvardas Simokaitis